CELEX: 32021R2194
Language: hu
Date: 2021-12-13 00:00:00
Title: A Tanács (EU) 2021/2194 végrehajtási rendelete (2021. december 13.) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

2021.12.13.   
               
               
                  HU
               
               
                  Az Európai Unió Hivatalos Lapja
               
               
                  LI 445/7
               
            
         A TANÁCS (EU) 2021/2194 VÉGREHAJTÁSI RENDELETE
         (2021. december 13.)
         a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. január 18-án elfogadta a 36/2012/EU rendeletet.
                  
               
                     (2)
                  
                  
                     A Tanácsot továbbra is mély aggodalommal tölti el a szíriai helyzet.
                  
               
                     (3)
                  
                  
                     A Wagner Csoport – egy jogi személyiséggel nem rendelkező, oroszországi székhelyű katonai magánszervezet – kulcsfontosságú hozzájárulást nyújt Bashar al-Assad szíriai háborús törekvéseihez, különösen a szíriai erők és a rezsimhez kötődő milíciák kiképzése és irányítása révén.
                  
               
                     (4)
                  
                  
                     A Tanács úgy véli, hogy két, a Wagner Csoport szíriai katonai műveleteiben részt vevő személyt, valamint három olyan vállalatot, amely a szíriai rezsim kedvezményezettje és támogatója, fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékébe.
                  
               
                     (5)
                  
                  
                     A 36/2012/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 36/2012/EU rendelet II. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2021. december 13-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 16., 2012.1.19., 1. o.
         
      
      
         
            MELLÉKLET
            A 36/2012/EU rendelet II. melléklete a következőképpen módosul:
            
                        1.
                     
                     
                        Az A. szakaszban (Személyek) foglalt jegyzék a következő bejegyzésekkel egészül ki:
                        
                                     
                                 
                                 
                                    Név
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                                 
                                    A jegyzékbe vétel időpontja
                                 
                              
                                    „316.
                                 
                                 
                                    Andrey Nikolaevich TROSHEV
                                    (más néven Andrei Mykolayvych TROSHEV)
                                    Андрей Николаевич Трошев
                                 
                                 
                                    Beosztás(ok): Nyugállományú ezredes, a Wagner Csoport (Wagner Group) alapító tagja és ügyvezető igazgatója (vezérkari főnöke)
                                    Rendfokozat: Nyugállományú ezredes
                                    Hívójele: Siedoy
                                    Születési idő: 1953.4.5.
                                    Születési hely: Leningrad, korábban USSR (jelenleg Russian Federation)
                                    Állampolgársága: orosz
                                    Rokonok/üzleti kapcsolatok: Dimitriy Utkin (a Wagner Csoport [Wagner Group] alapítója), Andrey Bogatov (a Wagner Csoport 4. támadó és felderítő századának [4th Attack and Reconnaissance Company] vezetője), Aleksandr Sergeevich Kuznetsov (a Wagner Csoport 1. támadó és felderítő századának [1st Attack and Reconnaissance Company] parancsnoka)
                                    Nem: férfi
                                 
                                 
                                    A szíriai erők kiképzését és irányítását végző, Szíriában műveleteket végző Wagner Csoport ügyvezető igazgatója (vezérkari főnöke). A Wagner Csoport támogatja továbbá az Assad-rezsimet, és a rezsimhez kötődő milíciák, valamint a szíriai hadsereg oldalán harcol.
                                    Andrey Troshev közvetlenül részt vesz a Wagner Csoport szíriai katonai műveleteiben. Különösen Deir ez-Zor térségében vett részt ilyen műveletekben. Ezek alapján kulcsfontosságú hozzájárulást nyújt Bashar al-Assad háborús törekvéseihez, és ezáltal a szíriai rezsim támogatója és annak kedvezményezettje.
                                 
                                 
                                    2021.12.13.
                                 
                              
                                    317.
                                 
                                 
                                    Andrey Mikhailovich BOGATOV
                                    (más néven Andrei Mychailovych BOGATOV)
                                    Андрей Михайлович Богатов
                                 
                                 
                                    Beosztás(ok): A Wagner Csoport 4. támadó és felderítő századának (4th Attack and Reconnaissance Company) vezetője
                                    Hívójele: Brodiaga
                                    Wagner csoportbeli azonosítója: M-1601
                                    Születési idő: 1964.6.14.
                                    Születési hely: Stary Oskol , Belgorod region , korábban USSR (jelenleg Russian Federation)
                                    Állampolgársága: orosz
                                    Rokonok/üzleti kapcsolatok: Dimitriy Utkin (a Wagner Csoport [Wagner Group] alapítója), Andreay Nikolaevich Troshev (a Wagner Csoport alapító tagja és ügyvezető igazgatója (vezérkari főnöke), Aleksandr Sergeevich Kuznetsov (a Wagner Csoport 1. támadó és felderítő századának [1st Attack and Reconnaissance Company] parancsnoka)
                                    Nem: férfi
                                 
                                 
                                    A szíriai erők kiképzését és irányítását végző, Szíriában műveleteket végző Wagner Csoport 4. támadó és felderítő századának (4th Attack and Reconnaissance Company) vezetője. A Wagner Csoport támogatja továbbá az Assad-rezsimet, és a rezsimhez kötődő milíciák, valamint a szíriai hadsereg oldalán harcol.
                                    Andrey Bogatov a Wagner Csoport szíriai műveleteinek a parancsnoka, és közvetlenül részt vesz a Wagner Csoport szíriai katonai műveleteiben. Különösen a palmürai csatában vett részt. Ezek alapján kulcsfontosságú hozzájárulást nyújt Bashar al-Assad háborús törekvéseihez, és ezáltal a szíriai rezsim támogatója és annak kedvezményezettje.
                                 
                                 
                                    2021.12.13.”
                                 
                              
                  
                        2.
                     
                     
                        A B. szakaszban (Szervezetek) foglalt jegyzék a következő bejegyzésekkel egészül ki:
                        
                                     
                                 
                                 
                                    Elnevezés
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                                 
                                    A jegyzékbe vétel időpontja
                                 
                              
                                    „79.
                                 
                                 
                                    Velada LLC
                                    OOO Велада
                                 
                                 
                                    Cím: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation
                                    A létesítés időpontja: 2015.6.29.
                                 
                                 
                                    A Velada LLC a szíriai kőolaj- és földgázágazatban tevékenykedő magánvállalkozás.
                                    2019 decemberében a szíriai parlament jóváhagyta azt a szerződést, amely a Velada LLC számára kőolaj- és földgázkitermelési jogot biztosít Szíriában, többek között a rezsim ellenőrzése alatt álló északkelet-szíriai területeken található olajmezőkön és a Damascus északi részén található gázmezőkön. Ezáltal a szíriai rezsim kedvezményezettje vagy támogatója.
                                 
                                 
                                    2021.12.13.
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Cím: Leninsky Prospekt, Dom 137, Building 1, Local 2, Room 5, Moscow, Russian Federation
                                 
                                 
                                    A Mercury LLC a szíriai kőolaj- és földgázágazatban tevékenykedő magánvállalkozás.
                                    2019 decemberében a szíriai parlament jóváhagyta azt a szerződést, amely a Mercury LLC számára kőolaj- és földgázkitermelési jogot biztosít Szíriában, többek között a rezsim ellenőrzése alatt álló északkelet-szíriai területeken található olajmezőkön és a Damascus északi részén található gázmezőkön. Ezáltal a szíriai rezsim kedvezményezettje vagy támogatója.
                                 
                                 
                                    2021.12.13.
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Cím: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russian Federation
                                    Rokonok/üzleti kapcsolatok: General Petroleum Corp.
                                 
                                 
                                    Az Evro Polis LLC a Szíriában tevékenykedő Wagner Csoporttal kapcsolatban álló magánvállalkozás, amely a szíriai bányászati, kőolaj- és földgázágazatban tevékenykedik.
                                    Az Evro Polis LLC mögött valójában a Szíriában tevékenykedő Wagner Csoport áll. Több szerződést írt alá a szíriai rezsimmel az állami tulajdonban lévő General Petroleum Corp. vállalaton keresztül, amelyek értelmében a Wagner Csoport kezébe került kőolaj- és földgázmezőkön folytatott kitermelésből származó bevétel 25 %-át kapja. Ezáltal a szíriai rezsim kedvezményezettje vagy támogatója.
                                 
                                 
                                    2021.12.13.”